**Д О Г О В О Р**

Днес, ... ... 20… г. ,в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I" № 1, код по БУЛСТАТ: 000694037, представлявана от Снежанка Деянова - главен секретар и Теменужка Цветкова - главен счетоводител, наричана по-нататък в договора за краткост **ВЪЗЛОЖИТЕЛ**, от една страна

и

„…………..“ ……………., със седалище и адрес на управление: ……………., ЕИК: ……………., представлявано от ………………. - ………………….., наричано по-нататък в договора за краткост **ИЗПЪЛНИТЕЛ**, от друга страна,

се сключи настоящият договор за следното:

на основание чл. 112, ал. 1 от Закона за обществените поръчки (ЗОП), след проведена процедура за възлагане на обществена поръчка „договаряне без предварително обявление“ по реда на чл. 18, ал. 1, т. 13 във връзка с чл. 182, ал. 1 от ЗОП и чл. 64 и следващите от Правилника за прилагане на Закона за обществените поръчки (ППЗОП) с предмет: **„Доставка на хигиенни материали, препарати и други консумативи за срок от 1 (една) година“** и Решение № ……../…….. 2018 г. на главния секретар на БНБ за определяне на изпълнител на обществената поръчка по обособена позиция № …. с предмет:…………………………, се сключи този договор **(„Договора/Договорът“)** за възлагане на обществена поръчка при следните условия:

**I. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължавада извършвапо заявки на **ВЪЗЛОЖИТЕЛЯ** периодични доставки на хигиенни материали, препарати и други консумативи (по обособена/и позиция/и № …), наричани за краткост в договора „стоки“, описани по вид и технически характеристики в Приложение № 1 „Техническа спецификация“ на **ВЪЗЛОЖИТЕЛЯ** за съответната обособена позиция, и оферирани от **ИЗПЪЛНИТЕЛЯ** в предложението му за изпълнение на поръчката, както и съответстващи на представените от **ИЗПЪЛНИТЕЛЯ** мостри, всички съставляващи неразделна част от настоящия договор.

(2) **ИЗПЪЛНИТЕЛЯТ** ще доставя стоките периодично по писмена заявка на **ВЪЗЛОЖИТЕЛЯ**. В заявката се посочват вида, количеството на стоките и мястото на доставка съгласно ал. 5 и в съответствие с Приложение 1А „Обекти на БНБ“, съставляващо неразделна част от договора.

(3) По изключение, в случаи на извънредни обстоятелства, които водят до невъзможност оферираните стоки да бъдат доставени (спиране от производство, изтегляне от търговската мрежа и др.), **ИЗПЪЛНИТЕЛЯТ** е длъжен да доставя на **ВЪЗЛОЖИТЕЛЯ** други заместващи еквивалентни стоки, отговарящи на техническите изисквания в Приложение № 1 към настоящия договор и предложението на **ИЗПЪЛНИТЕЛЯ** за изпълнение на поръчката, на не по-висока единична цена от тази на заместваните стоки, след писмено одобрение от **ВЪЗЛОЖИТЕЛЯ**. Предлаганите заместващи стоки следва да фигурират в официалния каталог и/или на интернет страницата на **ИЗПЪЛНИТЕЛЯ**.

(4) Количеството на стоките по ал. 3 е ограничено до 20 % от прогнозната стойностт на съответната обособена позиция.

(5) **ИЗПЪЛНИТЕЛЯТ** се задължава да доставя със собствен транспорт стоките, предмет на договора, след предварително съгласуване с **ВЪЗЛОЖИТЕЛЯ** на деня и часа за доставката. Доставките се извършват до обектите на БНБ, съгласно Приложение 1А „Обекти на БНБ“, на следните адреси:

1. Сградата на пл. „Княз Александър I“ № 1 в гр. София (Централно управление /ЦУ/);

2. Сградата на КП на БНБ – гр. Пловдив, ул. „Райко Даскалов“ № 52;

3. Сградата на КП на БНБ – гр. Варна, ул. ”Цариброд” № 23;

4. Сградата КП на БНБ – гр. Плевен, ул. „В. Левски” № 153;

5. Сградата КП на БНБ – гр. Бургас, ул. „Александър Велики” № 8;

6. Сградата на Почивна база „Ралица” – гр. Варна, к.к. „Св. Св. Константин и Елена“, ПК 9006;

7. Сградата на Почивна база „Иглика“ – гр. Смолян, ПК 4700, ул. „Панорамен път“;

8. Сградата на Почивна база – гр. Приморско, ПК 8180, ул. „Опълченска“ № 1.

**II. ЦЕНИ И НАЧИН НА ПЛАЩАНЕ**

**Чл. 2.** (1) Всички плащания по договора не могат да надвишава сумата от:

1. за обособена позиция № 1 - 85 000 лв. без ДДС;

2. за обособена позиция № 7 - 5 000 лв. без ДДС,

3. за обособена позиция № 8 - 10 000 лв. без ДДС,

4. за обособена позиция № 10 - 1 000 лв. без ДДС,

5. за обособена позиция № 12 - 5 000 лв. без ДДС,

6. за обособена позиция № 13 - 2 000 лв. без ДДС.

като се заплаща стойността само на реално извършените доставки.

(2) **ВЪЗЛОЖИТЕЛЯТ** заплаща доставените стоки по единични цени без ДДС, посочени в Приложение № 2 „Ценово предложение“ на **ИЗПЪЛНИТЕЛЯ**, съставляващо неразделна част от договора. В цената на доставките са включени и всички разходи на **ИЗПЪЛНИТЕЛЯ**, включително доставка, преки и непреки разходи за цялостното изпълнение на доставката, транспортните разходи до мястото на изпълнение по чл. 1, ал. 5 от договора, данъци, такси и печалба.

(3) **ВЪЗЛОЖИТЕЛЯТ** заплаща стоките по чл. 1, ал. 3 по цени, не по-високи от цените на заместваните стоки, съгласно ценовото предложение на **ИЗПЪЛНИТЕЛЯ**.

(4) Цената на стоките по конкретни заявки се заплаща от **ВЪЗЛОЖИТЕЛЯ** в срок до 10 (десет) работни дни след представяне на двустранно подписан приемателно-предавателен протокол по чл. 4, ал. 1 за извършените доставки, както и на оригинал на фактура, издадена въз основа на изпълнените писмени заявки по договора. Плащането се извършва по банков път, в лева по банкова сметка, посочена в ал. 5.

(5) Всички плащания се извършват с преводно нареждане по следната банкова сметка на **ИЗПЪЛНИТЕЛЯ**:

**IBAN:;**

**BIC:;**

**Банка:;**

**град/клон/офис:**

(6) **ВЪЗЛОЖИТЕЛЯТ** няма право да прави повече заявки по реда на този договор, както и да извършва каквито и да е плащания, когато сборът на сумата на платеното по договора до момента и сборът на сумата на бъдещите плащания надхвърлят сумата, посочена в чл. 2, ал. 1, съответно **ИЗПЪЛНИТЕЛЯТ** няма право да изпълнява заявки, предмет на този договор, които надхвърлят тази сума. В този случай договорът може да бъде прекратен по реда на чл. 14 , ал. 3 поради изчерпване на сумата, предвидена от **ВЪЗЛОЖИТЕЛЯ** в чл. 2, ал. 1.

**III. СРОКОВЕ**

**Чл. 3.** (1) Срокът на валидност на договора е 1 (една) година или до достигане на максимално предвидената стойност по чл. 2, ал. 1 за съответната обособена позиция.

(2) Договорът влиза в сила, както следва:

1. за обособени позиции № 1 и 7 - на дата 04.12.2018 г.;

2. за обособена позиция № 10- на дата 15.12.2018 г.

3. за обособени позиции № 8, 12 и 13 договорът влиза в сила от датата, посочена в регистрационния номер от деловодната система на **ВЪЗЛОЖИТЕЛЯ**, поставен на първа страница на договора.

(3) Срокът за доставка на стоките е до 5 работни дни, считано от датата на получаване от **ИЗПЪЛНИТЕЛЯ** на писмената заявка по чл. 1, ал. 2. Заявките за доставка на стоките се подават от **ВЪЗЛОЖИТЕЛЯ** по факс или по електронна поща на определения от **ИЗПЪЛНИТЕЛЯ** представител.

**ІV. ПРИЕМАНЕ НА ДОСТАВКИТЕ**

**Чл. 4.** (1) Приемането на доставените стоки по всяка една заявка се осъществява с двустранно подписан приемателно-предавателен протокол, след извършване на проверка от представител на **ВЪЗЛОЖИТЕЛЯ** в присъствието на представител на **ИЗПЪЛНИТЕЛЯ** за липси и/или явни несъответствия с Приложение № 1 „Техническа спецификация“ и/или с предложението на **ИЗПЪЛНИТЕЛЯ** за изпълнение на поръчката и мострите към него, и след представяне на документите по чл. 5, ал. 3 от страна на **ИЗПЪЛНИТЕЛЯ**. Протоколът се изготвя от **ИЗПЪЛНИТЕЛЯ** в 2 (два) екземпляра и се подписва от определените в договора представители на двете страни, в случай че не са констатирани липси и/или несъответствия.

(2) В случай на констатирани липси и/или явни несъответствия с Приложение № 1 и/ или с предложението на **ИЗПЪЛНИТЕЛЯ** за изпълнение на поръчката и мострите към него, тези обстоятелства се описват в констативен протокол, подписан от определените в договора представители на двете страни. В него се посочва и срока за доставка на липсващите стоки и/или замяна на стоките с констатирани несъответствия. Заплащането на съответната доставка се извършва след доставка на липсващите стоки и/или замяната с нови стоки без несъответствия. **ИЗПЪЛНИТЕЛЯТ** е длъжен за своя сметка да достави липсващите и/или да замени несъответстващите стоки.

(3) Подписването на приемателно – предавателния протокол за приемане на доставените стоки не освобождава **ИЗПЪЛНИТЕЛЯ** от отговорност за качеството на доставените стоки, включително за скрити недостатъци. При установяването на скрити недостатъци в гаранционния срок се съставя двустранен протокол с описание на стоките със скрити недостатъци, техния брой и срока за тяхната замяна. **ИЗПЪЛНИТЕЛЯТ** е длъжен за своя сметка да замени стоките с недостатъци с нови без недостатъци.

(4) В случай че **ИЗПЪЛНИТЕЛЯТ** не изпрати свой представител за подписване на протокола по ал. 3, в срок от 3 (три) работни дни след писменото му уведомяване, **ВЪЗЛОЖИТЕЛЯТ** има право да състави сам протокола, като опише в него констатираните скрити недостатъци, съответното засегнато количество стоки, тяхната цена, както и срока за замяна на стоките с нови без недостатъци. **ВЪЗЛОЖИТЕЛЯТ** има право да удържи цената на стоките с недостатъци от гаранцията за добро изпълнение. В случай че цената им е по-висока от стойността на гаранцията, **ИЗПЪЛНИТЕЛЯТ** се задължава да възстанови разликата в срок от 7 (седем) дни от съставянето на констативния протокол от **ВЪЗЛОЖИТЕЛЯ.**

(5) Рискът от случайно погиване или повреждане на стоките, както и собствеността на доставените стоки преминава от **ИЗПЪЛНИТЕЛЯ** на **ВЪЗЛОЖИТЕЛЯ** от момента на предаването на същите с протокола по чл. 4, ал. 1.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** (1) При добросъвестно и точно изпълнение на договора **ИЗПЪЛНИТЕЛЯТ** има право да получи договорената цена в размер, срок и при условията на настоящия договор.

(2) Доставените стоки при използването им по предназначение трябва да бъдат безвредни за здравето и живота на хората, както и да се доставят в оригинална опаковка на производител с ненарушена цялост, от която да са видни произход на стоката, информация за фирмата производител, както и гаранционния срок, и условията, при които се използва съответната стока.

(3) При извършване на доставките **ИЗПЪЛНИТЕЛЯТ** се задължава да представя сертификат за съответствие на стоките, ясни и точни инструкции за дозиране, както и информационни листове за безопасност за заменените стоки в случаите на ал. 5 и ал. 6. При извършване на всяка доставка на стоки по т. 1.1, 1.2. и 1.3. от обособена позиция № 1 се представя FSC сертификат *(когато е приложимо)*.

(4) Гаранционният срок на доставените стоки не трябва да е по-кратък от 12 (дванадесет) месеца, считано от датата на съответния приемателно-предавателен протокол по чл. 4, ал. 1.

(5) В случаи на извънредни обстоятелства, които водят до невъзможност уговорените стоки да бъдат доставени (спиране от производство, изтегляне от търговската мрежа и др.), **ИЗПЪЛНИТЕЛЯТ** следва да уведоми писмено **ВЪЗЛОЖИТЕЛЯ** за настъпилите обстоятелства, като представи надлежни доказателства за това, и да предложи да доставя други заместващи еквивалентни стоки, отговарящи на техническите изисквания в Приложение № 1 към настоящия договор, на не по-висока единична цена от тази на заместваните продукти съгласно предложението за изпълнение на поръчката и ценовото предложение на **ИЗПЪЛНИТЕЛЯ**. В тези случаи **ИЗПЪЛНИТЕЛЯТ** ще доставя заместващите стоки само след писмено одобрение от страна на **ВЪЗЛОЖИТЕЛЯ**. **ИЗПЪЛНИТЕЛЯТ** е длъжен да предостави при поискване от страна на **ВЪЗЛОЖИТЕЛЯ** официален каталог или да му предостави достъп по електронен път.

(6) В случай на извънредни обстоятелства (проявена алергия от служители на **ВЪЗЛОЖИТЕЛЯ** и др. подобни) **ИЗПЪЛНИТЕЛЯТ** следва да замени съответните стоки със заместващи еквивалентни такива, отговарящи на техническите изисквания в Приложение № 1 на не по-висока единична цена от тази на замествания продукт.

(7) **ИЗПЪЛНИТЕЛЯТ** се задължава да изпълни договора с грижата на добър търговец и в съответствие с приложимото законодателство, клаузите на договора и приложенията към него.

(8) **ИЗПЪЛНИТЕЛЯТ** се задължава да доставя стоките в съответното количество и вид, посочени в направените заявки, в съответствие с приложенията към договора.

(9) **ИЗПЪЛНИТЕЛЯТ** се задължава да транспортира стоките до уговореното в договора място по чл. 1, ал. 5 за своя сметка.

(10) **ИЗПЪЛНИТЕЛЯТ** отговаря за всички вреди, причинени на **ВЪЗЛОЖИТЕЛЯ,** трети лица и околната среда, в резултат на свои и/или на негови служители, подизпълнители и трети лица (ако ползва такива) действия или бездействия при и по повод изпълнение на договора.

(11) **ИЗПЪЛНИТЕЛЯТ** се задължава да не разпространява информация, която му е станала известна при и/или по повод изпълнение на договора, като това задължение важи и за неговите служители и подизпълнители (в случай, че ползва такива).

(12) В случай на промяна на нормативните изисквания през периода на изпълнение на поръчката, **ИЗПЪЛНИТЕЛЯТ** се задължава да предостави актуализирани информационни листове за безопасност на доставяните стоки.

(13) **ИЗПЪЛНИТЕЛЯТ** се задължава да разполага и използва система за управление и проследяване на всяка доставка, както и да уведомява при поискване **ВЪЗЛОЖИТЕЛЯ** за статута на заявената конкретна заявка.

(14) **ИЗПЪЛНИТЕЛЯТ** има право да получи необходимото съдействие от **ВЪЗЛОЖИТЕЛЯ** за изпълнение на задълженията му по този договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** (1) **ВЪЗЛОЖИТЕЛЯТ** има право да получи изпълнение в съответствие с приложимото законодателство, клаузите на договора и приложенията към него.

(2) **ВЪЗЛОЖИТЕЛЯТ** няма задължение да възложи доставка на цялото количество и всички, описани в Приложение № 1 стоки. Възложителят може да завиши количествата на посочените в Приложение № 1 стоки съобразно нуждите си.

(3) **ВЪЗЛОЖИТЕЛЯТ** има право да извършва проверка на качеството на доставените стоки, без това да пречи на дейността на **ИЗПЪЛНИТЕЛЯ**, включително чрез предоставяне за тестване в независима лаборатория на стоки, които са доставени от **ИЗПЪЛНИТЕЛЯ** по този договор за установяване съответствието с Приложение № 1, предложението за изпълнение на поръчката и предоставените към него мостри.

(4) **ВЪЗЛОЖИТЕЛЯТ** има право да откаже приемане на доставка, в случай че стоките не отговарят на уговореното в договора, както и да откаже да заплати съответното възнаграждение, докато **ИЗПЪЛНИТЕЛЯТ** изпълни своето задължение по договора**.**

(5) **ВЪЗЛОЖИТЕЛЯТ** се задължава да оказва необходимото съдействие на **ИЗПЪЛНИТЕЛЯ** за добросъвестно и точно изпълнение на договора.

(6) **ВЪЗЛОЖИТЕЛЯТ** задържа мострите на стоките, предоставени от **ИЗПЪЛНИТЕЛЯ** в техническото му предложение, до приключване на договора. В срок от 10 (десет) дни от приключване на договора, **ВЪЗЛОЖИТЕЛЯТ** заплаща мострите по единични цени съгласно ценовото предложение на **ИЗПЪЛНИТЕЛЯ** чрез паричен превод по банковата му сметка, посочена в чл. 2, ал. 5 от договора.

(7) При добросъвестно и точно изпълнение на договора **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** договорената цена в размер, срок и при условията на настоящия договор.

**VІI. ГАРАНЦИЯ ЗА ИЗПЪЛНЕНИЕ**

**Чл. 7.** (1) При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение на договора в размер на 2 % от стойността, посочена в чл. 2, ал. 1 от договора за съответната обособена позиция, която служи за обезпечаване задълженията на **ИЗПЪЛНИТЕЛЯ** по договора.

(2) В случай че **ИЗПЪЛНИТЕЛЯТ** избере да предостави гаранция под формата на парична сума, тя следва да бъде преведена по следната банкова сметка на **ВЪЗЛОЖИТЕЛЯ:**

**IBAN: BG 40 BNBG 9661 1000 066123;**

**BIC: BNBGBGSD**

(3) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция следва да бъде в размер на 2 % от стойността, посочена в чл. 2, ал. 1 от договора за съответната обособена позиция и да е със срок на валидност 10 (десет) работни дни след изтичане срока на договора. Банковите разходи по откриването и поддържането на гаранцията за изпълнение във формата на банкова гаранция, са за сметка на **ИЗПЪЛНИТЕЛЯ.**

(4) В случай че **ИЗПЪЛНИТЕЛЯТ** избере да предостави гаранция под формата на застраховка, която обезпечава изпълнението чрез покритие отговорността на **ИЗПЪЛНИТЕЛЯ**, **ВЪЗЛОЖИТЕЛЯТ** следва да бъде посочен като трето ползващо се лице по тази застраховка, като премията по застраховката следва да бъде изплатена изцяло. Застраховката се представя в оригинален екземпляр и следва да покрива отговорността на **ИЗПЪЛНИТЕЛЯ** в размер на 2 % от стойността, посочена в чл. 2, ал. 1 от договора по съответната обособена позиция и не може да бъде използвана за обезпечение отговорността на **ИЗПЪЛНИТЕЛЯ** по друг договор. Текстът на застраховката се съгласува с **ВЪЗЛОЖИТЕЛЯ**. Представената застраховка следва да е със срок на валидност 10 (десет) работни дни след изтичане срока на настоящия договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

(5) **ИЗПЪЛНИТЕЛЯТ** освобождава гаранцията за изпълнение в срок до 20 (двадесет) работни дни след изтичане срока на договора в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

(6) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**,посочена в чл. 2, ал. 5 или по друга, писмено посочена от него банкова сметка;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(7) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнението на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

(8) **ВЪЗЛОЖИТЕЛЯТ** не дължи лихви върху сумата по гаранцията за времето, през което средствата са престояли при него законосъобразно.

**Чл. 8** (1) **ВЪЗЛОЖИТЕЛЯТ** има право да усвоява суми от гаранцията в следните случаи:

1. при виновно неизпълнение или забавено изпълнение на задълженията на **ИЗПЪЛНИТЕЛЯ** по договора;

2. при прекратяване на договора по вина на **ИЗПЪЛНИТЕЛЯ**, сумата от гаранцията се усвоява изцяло като обезщетение за предсрочното прекратяване на договора.

(2) В случай че неизпълнението на задължения по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 9.** (1) В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) работни дни от подписването на допълнително споразумение за изменението.

(2) Действията за привеждане на гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 7, ал. 1 и 2 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 7, ал. 3 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 7, ал. 4 от договора.

**Чл. 10.** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 11.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 работни дни от усвояване на гаранцията да я допълни, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 7, ал. 1 от договора.

**VIII. НЕУСТОЙКИ**

**Чл. 12.** (1) При забава на плащане, **Възложителят** дължи неустойка на **Изпълнителя** в размер на 0,5 % от стойността на забавеното плащане, за всеки просрочен ден, но не повече от 10 % от тази стойност.

(2) При забавено изпълнение на задължение по договора от страна на **Изпълнителя**, същият заплаща на **Възложителя** неустойка в размер на 0,5% от стойността на забавеното изпълнение за всеки просрочен ден, но не повече от 10% от тази стойност.

(3) При забавено изпълнение от страна на **ИЗПЪЛНИТЕЛЯ** на задължение по договора, което няма парична стойност, **ИЗПЪЛНИТЕЛЯТ** дължи неустойка в размер на 0,01 % на ден от сумата посочена в чл. 2, ал. 1 за съответната обособена позиция, но не повече от 10 % от тази сума.

(4) При системно доставяне (три или повече пъти) на стоки с несъответствия и/или липси, констатирани по реда, предвиден в договора, **ВЪЗЛОЖИТЕЛЯТ** има право да прекрати едностранно договора, без да дава допълнителен срок за изпълнение, като **ИЗПЪЛНИТЕЛЯТ** дължи неустойка за неизпълнение в размер на 10 % от сумата, посочена в чл. 2, ал. 1 за съответната обособена позиция.

**Чл. 13.** (1) При забавено изпълнение на задължение по договора от неизправната страна, продължило повече от 20 (двадесет) дни, изправната страна има право да прекрати едностранно договора без да дава допълнителен срок за изпълнение, като освен неустойката за забава има право и на неустойка за неизпълнение в размер на 10% от сумата посочена в чл. 2, ал. 1 за съответната обособена позиция.

(2) Всяка от страните може да претендира обезщетение за нанесени вреди и пропуснати ползи по общия ред, в случай че същите превишават размера на уговорените в договора неустойки.

**IX. ПРЕКРАТЯВАНЕ НА ДОГОВОРА**

**Чл. 14.** (1) Договорът може да бъде прекратен по взаимно съгласие на страните, изразено в писмена форма.

(2) При виновно неизпълнение на задължения на една от страните, извън случая на чл. чл. 6, ал. 4 и чл. 13, ал. 1, договорът може да бъде прекратен от изправната страна с 20 (двадесет) дневно писмено предизвестие до неизправната страна.

(3) **ВЪЗЛОЖИТЕЛЯТ** има право да прекрати договора с едностранно 10-дневно писмено предизвестие, отправено до **ИЗПЪЛНИТЕЛЯ**, когато поради доближаване на сумата по чл. 2, ал. 1 средствата, останали до достигане на този лимит, не са достатъчни за възлагане на друга заявка по договора или за извършване на други плащания по договора.

(4) При достигане на максимално предвидената стойност по чл. 2, ал. 1 от договора договорът се прекратява за съответната обособена позиция, като в останалата си част договорът остава в сила.

***IX –1. ДОГОВОР/И ЗА ПОДИЗПЪЛНЕНИЕ (когато е приложимо)***

*Чл. 14а****.*** *(1)* ***ИЗПЪЛНИТЕЛЯТ*** *се задължава да сключи договор за подизпълнение с* ***ПОДИЗПЪЛНИТЕЛЯТ/ИТЕ****, посочен/и в представената от него оферта.* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *копие на договора за подизпълнение в срок до 3 (три) дни от сключването му, но не по-късно от датата на подписване на този договор, заедно с доказателства, че са изпълнени условията на чл. 66, ал. 2 от ЗОП.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ИЗПЪЛНИТЕЛЯ*** *или* ***ВЪЗЛОЖИТЕЛЯ****,* ***ВЪЗЛОЖИТЕЛЯТ*** *заплаща възнаграждение за тази част на* ***ПОДИЗПЪЛНИТЕЛЯ (директно плащане)****.*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ВЪЗЛОЖИТЕЛЯ****, чрез* ***ИЗПЪЛНИТЕЛЯ****, който е длъжен да го предостави на* ***ВЪЗЛОЖИТЕЛЯ*** *в 15 (петнадесет) дневен срок от получаването му. Към искането,* ***ИЗПЪЛНИТЕЛЯТ*** *предоставя становище, от което да е видно дали оспорва плащанията или част от тях като недължими.* ***ВЪЗЛОЖИТЕЛЯТ*** *има право да откаже директно плащане с* ***ПОДИЗПЪЛНИТЕЛЯ*** *когато искането за плащане е оспорено, до момента на отстраняване на причината за отказа.*

*(4) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнени едновременно всички условия, посочени в чл. 66, ал. 11 от ЗОП.*

*(5) В случаите по ал. 4,* ***ИЗПЪЛНИТЕЛЯТ*** *се задължава да представи на* ***ВЪЗЛОЖИТЕЛЯ*** *копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 2 и 11 от ЗОП, в срок от 3 (три) от сключването му.*

*(6) Независимо от сключение договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

**X. ЗАКЛЮЧИТЕЛНИ РАЗПОРЕДБИ**

**Чл. 15.** Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спира за времето на действието на непреодолимата сила.

**Чл. 16.** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, състояние на война, ембарго и др.

**Чл. 17.** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да уведоми другата страна за непреодолимата сила и за евентуалните последствия от нея за изпълнението на този договор. В случай че не изпрати такова известие, страната дължи обезщетение за вредите от това.

**Чл. 18.** (1) Всички уведомления и заявки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвърждава писмено на следните адреси:

1. За ВЪЗЛОЖИТЕЛЯ:

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

2. За ИЗПЪЛНИТЕЛЯ:

Адрес за кореспонденция: ………………….

Факс: …………………………………………

e-mail: ………………………………………..

тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

1. За ВЪЗЛОЖИТЕЛЯ:

…………………………………………..

2. За ИЗПЪЛНИТЕЛЯ

…………………………………………..

(3) С цел изпълнение на настоящия договор, Страните предоставят единствено необходимите лични данни, представляващи информация за служебни контакти\*, посочена в ал. 1 и 2 от настоящия договор.

\* информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(4) При установяване на лични данни в предоставената от насрещната страна информация, различни от посочените в ал. 3, всяка от страните е длъжна да изтрие или да поиска тези лични данни да бъдат изтрити.

(5) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

**Чл. 19.** Всички спорове, които биха възникнали във връзка с тълкуването или изпълнението на този договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на ГПК.

**Чл. 20.** За неуредените в този договор въпроси се прилагат разпоредбите на действащото българско законодателство.

Настоящият договор се състави и подписа в 2 (два) еднообразни екземпляра, по един за всяка от страните.

Договорът се подписа при наличие на следните документи:

1. Гаранция за изпълнение на договора;

2. Документите по чл. 67, ал. 6 от ЗОП.

Неразделна част от този договор са следните приложения:

1) Приложение № 1 „Техническа спецификация“;

2) Приложение 1А „Обекти на БНБ“;

3) Предложение за изпълнение на поръчката (Техническо предложение);

4) „Ценово предложение“.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**